
Գործուղված պաշտոնատար անձ՝ Դավիթ Ղուլյան
Գործուղված պաշտոնատար անձի զբաղեցրած պաշտոնը՝ «ՀՀ փորձագիտական կենտրոն» ՊՈԱԿ-ի տնօրեն
Գործուղման վայրը և ժամկետները՝ Ռուսաստանի Դաշնություն, Սանկտ Պետերբուրգ, հունիսի 24-26-ը։
Հրավիրող կողմը՝ Ռուսաստանի Դաշնության արդարադատության նախարար՝ Կ․ Ա․ Չույչենկո։
Գործուղման նպատակը՝ մասնակցելու դատափորձագիտական գործունեության ոլորտի վերաբերյալ ԱՊՀ անդամ պետությունների համակարգող խորհրդի երրորդ նիստին 
Գործուղման ընթացքը և քննարկված հարցերը․
Հունիսի 24-ին Դավիթ Ղուլյանը ժամանել է քաղաք Սանկտ Պետերբուրգ, տեղի է ունեցել գրանցում։
Հունիսի 25-ին տեղի է ունեցել խորհրդի իրավասու մարմինների լիազոր ներկայացուցիչների համաձայնեցման խորհրդակցություն։
Հունիսի 26-ին Դավիթ Ղուլյանը մասնակցել է Դատափորձագիտական գործունեության ոլորտում ԱՊՀ մասնակից պետությունների համակարգող խորհրդի երրորդ նիստին որի ընթացքում ներկայացվել են անդամ պետությունների պատվիրակությունների ղեկավարների ելույթները, այդ թվում՝ Ռուսաստանի Դաշնության, Բելառուսի Հանրապետության, Ղազախստանի Հանրապետության և ԱՊՀ Գործադիր կոմիտեի ներկայացուցիչների ողջույնի և ծրագրային խոսքերը։ Նիստի ընթացքում քննարկվել են նաև դատափորձագիտական գործունեության ոլորտում համագործակցության զարգացմանն ուղղված մի շարք ռազմավարական հարցեր, մասնավորապես՝
· Դատափորձագիտական գործունեության ոլորտում ստանդարտացման դերը՝ որպես ԱՊՀ մասնակից պետությունների միջև միջազգային համագործակցության և ինտեգրման զարգացման արդյունավետ մեխանիզմ, ինչպես նաև «Դատական փորձաքննություն» 545 միջպետական տեխնիկական կոմիտեի գործունեության արդյունքները։ Քննարկման արդյունքում որոշվեց շարունակել ԱՊՀ երկրների միջև փորձի փոխանակման պրակտիկան, իսկ Ռուսաստանի Դաշնության արդարադատության նախարարությանը հանձնարարվել է հաջորդ նիստում ներկայացնել «Դատական արվեստաբանական փորձաքննություն. Տերմիններ և սահմանումներ» ԳՕՍՏ միջպետական ստանդարտի մշակման արդյունքները։
· [bookmark: _Hlk233632423]Դատափորձագիտական գործունեության ոլորտում ԱՊՀ մասնակից պետությունների համակարգող խորհրդի գործունեության արդիական ուղղություններով աշխատանքային խմբի կատարած աշխատանքների արդյունքները և հետագա գործունեության առաջնահերթությունները։ Առաջարկվեց ուսումնասիրել «Դոկումենտ» տեղեկատվական համակարգին հասանելիության ապահովման վերաբերյալ ներկայացված առաջարկությունները և մինչև 2026 թվականի դեկտեմբերի 7-ը դրանց քննարկման արդյունքների մասին տեղեկացնել Խորհրդի քարտուղարությանը։ Միաժամանակ աշխատանքային խմբին հանձնարարվել է շարունակել աշխատանքներն այս ուղղությամբ։
· Խորհրդի շրջանակներում ամենամյա համաժողովի հիմնադրման նախաձեռնությունը, որը նպատակ ունի ծառայել որպես մասնագիտական փորձի փոխանակման և համագործակցության ընդլայնման մշտական հարթակ։ Որոշվեց հիմնադրել Համակարգող խորհրդի մշտապես գործող համաժողովը, որի առաջին նիստը նախատեսվում է անցկացնել 2027 թվականին։ Անդամ պետություններին առաջարկվեց ներկայացնել ծրագրային առաջարկներ, իսկ քարտուղարությանը՝ ձևավորել համաժողովի կազմկոմիտեն և մշակել դրա ծրագիրը։
· Խորհուրդը հավանություն տվեց «Դատափորձագիտական գործունեության ոլորտում ԱՊՀ մասնակից պետությունների համակարգող խորհրդի և ԱՊՀ ճյուղային համագործակցության մարմինների փոխգործակցության մասին» մոդելային արձանագրությանը, որը հիմք կհանդիսանա հետագա համագործակցության զարգացման համար։
· Քննարկվեցին Խորհրդի հերթական նիստի կազմակերպման հետ կապված հարցերը և հաջորդ նիստի անցկացման վերաբերյալ ներկայացված առաջարկությունները։
Ձեռք բերված պայմանավորվածություններ․ Քննարկումների արդյունքում ընդունվել են համապատասխան որոշումներ, իսկ նիստի ավարտին ստորագրվել են երրորդ նիստի ամփոփիչ փաստաթղթերը։

